# **Undervisningsplan for børnehaveklassen på Vidar Skolen**

Den primære ide i børnehaveklassen er at skabe en god og tryg skolestart, hvor barnet roligt vænner sig til skolelivet. Det er vigtigt at eleven føler sig værdsat og som en del af fællesskabet. Barnet mellem 0-7 år er et rytmisk, sansende og efterlignende væsen med ret til at vokse op i en barndomsverden med glæde, lyst og tillid til at verden er god og tryg. Det er vigtigt for barnet at vænne sig til at lære at indgå i det sociale fællesskab med jævnaldrende børn. Derfor lægger vi stor vægt på den frie leg, hvor børnene udfordres og udvikler sig i den nye børnegruppe.

Vi ønsker at medvirke til at bevare og stimulere barnets fantasi, da det giver grobund for en levende og kreativ tænkning gennem livet. Vores ide med børnehaveklassen er at give barnet et eventyr år, hvor de samler livsappetit, lyst og motivation til den kommende skolegang.

I de nedenstående obligatoriske temaer beskrives vores mål i børnehaveklassen:

* Kompetenceområder i børnehaveklasse:
* Engagement og fællesskab
* Natur og naturfænomener
* Sprog
* Matematisk opmærksomhed
* Kreative og musiske udtryksformer
* Krop og bevægelse

**Kompetencemål for engagement og fællesskab**

Eleven kan bidrage til fællesskabet og drage omsorg for sig selv og andre

**Færdigheds- og vidensmål**

*Undervisningen giver eleven mulighed for at*

* udvikle sig fysisk, sjæleligt og åndeligt
* udvikle sin personlighed og individualitet i en social sammenhæng
* aflæse signaler fra andre og have respekt for andre
* lære at samarbejde omkring praktiske ting
* blive opmærksom på andre og hjælpe, hvis der er behov
* føle sig som en del af fællesskabet
* udvikle sig sundt motorisk, følelsesmæssigt og kognitivt
* udtrykke glæde og nysgerrighed
* møde forskellige kulturer og traditioner
* få en aldersvarende almen dannelse og udvikle en etisk sans
* afprøve sig selv i forhold til forskellige udtryksformer
* tage initiativ og fastholde valg
* kunne etablere og vedligeholde positive relationer
* have viden om spilleregler for samvær
* have viden om følelser og deres udtryk
* kunne vurdere egne styrker og svagheder
* have viden om mennesker er forskellige

**Fagplan**

*Det opnås igennem:*

* den frie leg, hvor der skabes relationer til andre børn
* samarbejdet om de praktiske opgaver
* at vi spiser i fællesskab
* at vi øver gode vaner
* mulighed for stimulerende og udviklende leg og bevægelse indendørs og udendørs
* at servere god, biodynamisk/økologisk næringsrigtig mad
* at give kærlighed og følelsesmæssig varme i overensstemmelse med hvert enkelt barns behov
* at være opmærksom på, at hvert barn i gruppen føler sig set, accepteret, elsket og nødvendigt
* årsforløbet, hvor sange og fester afspejler vores danske kulturarv
* eventyr fra Danmark og resten af verden
* møde med børn fra andre lande og deres kultur
* at vi udvikler den æstetiske sans, når vi dækker et smukt bord og pynter op til fødselsdag
* at de har mulighed for at være skabende i forskellige materialer
* at de har mulighed for at klæde sig ud og spille forskellige roller

# **Kompetencemål for naturfaglige fænomener:**

Eleven kan færdes i naturen ud fra egne iagttagelsen

**Færdigheds- og vidensmål**

*Undervisningen giver eleven mulighed for at*

* lære naturen og de fire elementer at kende med alle sanser
* udvikle respekt/forståelse og ansvarlighed for natur og miljø
* opleve glæde ved at være i naturen i al slags vejr og på alle tider af året
* kende de fire årstider og årets gang
* at tage hensyn til naturen og tilpasse sin egen adfærd i naturen
* få kenskab til genbrug

Fagplan

*Det opnås igennem:*

* at vi er ude i al slags vejr, i rette påklædning
* at vi går ture og leger i den nærliggende skov og mose 1-2 gange om ugen
* at vi finder tudser, snegle og biller og ser på fugle, egern og andre dyr
* at vi mærker bålets varme og hører dets knitren. Vi hoster, hvis vi får røgen i halsen og græder, hvis vi får den i øjnene.
* at vi puster til bålet, hvis bålet ikke rigtig vil brænde
* at vi flyver med drager, når der er en god dragevind
* at vi snitter og saver i træ. Vi øver os i at omgås værktøjet ansvarligt
* at vi leger med sand, vand, jord og mudder
* at vi dyrker krydderurter og bruger dem i madlavning
* at vi har en vandkanal og vandtrappe til brug for vandleg
* at vi fejret årets fester
* at vi indsamler affald
* at vi genbruger materialer

# **Kompetencemål for sprog**

Eleverne er opmærksomme på forskellige måder at bruge sproget på

**Færdigheds- og vidensmål**

*Undervisningen giver eleverne mulighed for at*

* udtrykke sig: fortælle om sin indre verden tanker, følelser og behov
* kunne veksle mellem at lytte og udtrykke sig
* udvikle nysgerrighed for, glæde ved og lyst til at eksperimentere med sproget
* tale et klart og forståeligt dansk med nuancer og ordrigdom
* udvikle sit kropssprog og lære at aflæse og forstå andres kropssprog
* eksperimentere med rim, bogstavlyde, ord og sætningsdannelse
* eksperimentere med at skrive små ord
* få viden om læseretning og enkelte sætnings dannelser
* at genkende bogstaver

Fagplan

*Det opnås igennem:*

* at opmuntre og støtte hver enkelt elev i at udtrykke sig under samlingen og andre fælles aktiviteter
* at lytte til hinanden
* at skabe respekt for individualitet ved at give eleven tid og ro til at udtrykke sig
* at fortælle eventyr, rim og remser som vækker elevens glæde, nysgerrighed og fantasikraft
* at lege med sproget i bevægelseslege, sanglege, rim og remser
* at støtte og vise respekt for elevernes frie leg
* at lege forbogstaverne i elevernes navne
* at eleverne selv fortæller eventyr
* at lave vrøvlehistorier
* at lege forskellige ordlege
* at skrive sit eget navn
* at skrive/tegne breve til forældre

# **Kompetencemål for matematisk opmærksomhed**

Eleven kan anvende tal og geometrisk sprog i hverdagssituationer.

**Færdigheds- og vidensmål**

*Undervisningen giver eleven mulighed for at*

* kende etcifrede tal
* kende talsymbolerne
* kunne tælle
* have viden om antalsbestemmelse
* have viden om en given mængde
* kunne anvende enkle forklaringer om placeringer og størrelse
* kende enkle geometriske figurer
* kende årets 12 måneder
* kende de 7 ugedage

Fagplan

*Det opnås igennem:*

* at eleverne skiftes til at tælle klassen hver morgen
* at eleverne regner ud, hvem der mangler og hvor mange, der er
* at dække bord
* eventyret om "De 12 måneder"
* eventyret om "Skrædder Ras"
* at tegne bunde opgaver
* at tegne forskellige mønstre

**Kompetencemål for kreative og musiske udtryksformer**

Eleven kan udtrykke sig i billeder, musik og drama

**Færdigheds- og videns mål**

*Undervisningen giver eleven mulighed for at*

* fortælle om sin egen oplevelse af musik, billeder og drama
* få en viden om basale karakteristika for de kunstneriske genrer
* eksperimentere med egne udtryk i billeder, musik og drama - alene og i fællesskab
* kende forskellige musikinstrumenter
* kende forskellige materialer til at tegne og male med
* kende til forskellige former for teater og drama
* kende forskellige sange og sanglege

**Fagplan**

*Det opnås igennem:*

* at vi synger morgensang hver dag
* at vi spiller skuespil for hinanden og forældrene
* at vi ser de større elever spille teater
* at høre de større elever spille koncerter
* at vi har forældre-koncert
* at de tegner hver dag
* at de får bundne tegneopgaver
* at de maler vådt i vådt
* at de ser forskellige former for teater

**Kompetencemål for krop og bevægelse**

Eleven er opmærksom på at styrke kroppen gennem det sunde valg

**Færdigheds- og vidensmål**

Undervisningen giver eleverne mulighed for at

* udvikle motoriske kompetencer såvel finmotorisk som grov motorisk
* udvikle kropsbevidsthed
* få en viden om kroppens opbygning
* styrke selvværd og selvtillid ved at øve og kende kroppens muligheder og acceptere dens begrænsninger
* beherske basal personlig hygiejne
* kunne sammensætte et sundt måltid
* have viden om sund kost
* kende skolens regler og fysiske rammer
* kunne færdes på skolen
* få viden om enkelte trafikregler
* kunne begå sig i trafikken

**Fagplan**

*Det opnås igennem:*

* at vi hver dag har sanglege og fingerlege med mange varierede bevægelsen
* eurytmiundervisningen
* legegymnastik og boldkast
* at vi vasker hænder
* at de laver duksearbejde
* at vi skræller, snitter/skærer og river grøntsager og frugt
* at vi laver mad
* at vi besøger en bondegård og ser, hvor maden kommer fra
* at vi syr, filter, tegner/maler, limer og klipper
* at vi modellerer med bivoks, ler, jord, mudder og sand
* at vi lister på tå, vi går med raske skridt, vi tramper som en trold
* at vi løber, hopper, springer, klatrer og gynger
* kravler op ad bakken og triller ned igen
* at vi kælker når sneen endelig er der
* at vi graver dybe huller og lange kanaler
* at vi balancerer på stubbe, stammer og stole
* at vi øver os i at tage tøj og fodtøj af og på og holde orden i garderoben.
* at vi laver cirkus og optræder for børnehaven
* at vi går på tur i nærområdet

# **Særlige opmærksomhedspunkter**

1. opmærksomhedspunkt

*I forbindelse med overgangen til 1. klasse:*

At barnet kan sidde stille og lytte til f.eks. eventyr. At barnet øver sig i at holde orden på sine ting.

At barnet kan forstå en kollektiv besked.

At barnet kan vente på at det bliver dets tur.

At barnet har knyttet relationer i gruppen, og at det føler sig trygt og accepteret.

At barnet bevarer sin efterligningsevne som værktøj til at lære nyt på de næste klassetrin.

*For at bygge bro til 1. klasse:*

Går vi på besøg i SFO’en og lærer pædagogerne og huset der at kende. Besøger vi 1. klasse og ser klasseværelset.

Ser vi optræden i salen, f.eks. når de yngste klasser viser skuespil eller eurytmi.

Har vi besøg af den kommende klasselærer.

1. opmærksomhedspunkt

At være opmærksom på at eleven opfylder målene for dansk og matematik.

At iværksætte den nødvendige indsats for at sikre elevens forsatte udvikling.

At have et godt forældresamarbejde.